CELEX: 31993D0689
Language: el
Date: 1993-12-20 00:00:00
Title: 93/689/ΕΚ: Απόφαση της Επιτροπής της 20ής Δεκεμβρίου 1993 σχετικά με τη χορήγηση από την Κοινότητα χρηματοδοτικής ενίσχυσης των εργασιών του κοινοτικού εργαστηρίου αναφοράς για την γρίππη των πτηνών, κεντρικό κτηνιατρικό εργαστήριο, Addlestone, Ηνωμένο Βασίλειο

Avis juridique important

|

31993D0689

93/689/ΕΚ: Απόφαση της Επιτροπής της 20ής Δεκεμβρίου 1993 σχετικά με τη χορήγηση από την Κοινότητα χρηματοδοτικής ενίσχυσης των εργασιών του κοινοτικού εργαστηρίου αναφοράς για την γρίππη των πτηνών, κεντρικό κτηνιατρικό εργαστήριο, Addlestone, Ηνωμένο Βασίλειο  

Επίσημη Εφημερίδα αριθ. L 319 της 21/12/1993 σ. 0052 - 0052

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 σχετικά με τη χορήγηση από την Κοινότητα χρηματοδοτικής ενίσχυσης των εργασιών του κοινοτικού εργαστηρίου αναφοράς για την γρίππη των πτηνών, κεντρικό κτηνιατρικό εργαστήριο, Addlestone, Ηνωμένο  Βασίλειο (93/689/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα (1), όπως τροποποιήθηκε τελευταία με την οδηγία 93/439/ΕΟΚ της Επιτροπής (2), και ιδίως το άρθρο 28,  Εκτιμώντας:  ότι με την οδηγία 92/40/ΕΟΚ του Συμβουλίου της 19ης Μαΐου 1992 για τη θέσπιση κοινοτικών μέτρων σχετικά με τον έλεγχο της γρίππης των πτηνών (3), ορίζεται το κεντρικό κτηνιατρικό εργαστήριο, Addlestone, Ηνωμένο Βασίλειο, ως το κοινοτικό εργαστήριο  αναφοράς για τη γρίππη των πτηνών- ότι όλες οι λειτουργίες και οι υποχρεώσεις του κοινοτικού εργαστηρίου αναφοράς καθορίζονται στο παράρτημα V της εν λόγω οδηγίας- ότι, ως εκ τούτου, θα πρέπει να χορηγηθεί κοινοτική χρηματοδοτική ενίσχυση στο κεντρικό κτηνιατρικό εργαστήριο, Addlestone, ώστε να του παρασχεθεί η δυνατότητα να φέρει εις πέρας τις λειτουργίες και τις υποχρεώσεις που προβλέπονται στο παράρτημα V της  οδηγίας 92/40/ΕΟΚ- ότι σε πρώτο στάδιο, η κοινοτική χρηματοδοτική ενίσχυση θα πρέπει να προβλεφθεί για περίοδο ενός έτους- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η Κοινότητα χορηγεί χρηματοδοτική ενίσχυση στο εργαστήριο αναφοράς για τη γρίππη των πτηνών "Central Veterinary, Addlestone, United Kindom" όπως προβλέπεται στο άρθρο 15 της οδηγίας 92/40/ΕΟΚ του Συμβουλίου μέχρι ποσού 80 000 Ecu.   Άρθρο 2  1. Για την εκπλήρωση των στόχων του άρθρου 1, η Επιτροπή συνάπτει σύμβαση εξ ονόματος της Ευρωπαϊκής Κοινότητας με το εργαστήριο αναφοράς.  2. Ο γενικός διευθυντής της Γενικής Διεύθυνσης Γεωργίας εξουσιοδοτείται να υπογράψει τη σύμβαση εκ μέρους της Επιτροπής των Ευρωπαϊκών Κοινοτήτων.  3. Η σύμβαση στην οποία αναφέρεται το άρθρο 1 είναι διάρκειας ενός έτους.  4. Η προβλεπόμενη στο άρθρο 1 χρηματοδοτική ενίσχυση καταβάλλεται στο εργαστήριο αναφοράς σύμφωνα με τους όρους της σύμβασης που προβλέπεται στην παράγραφο 1.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 20 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 224 της 18. 8. 1990, σ. 19.  (2) ΕΕ αριθ. L 203 της 30. 6. 1993, σ. 34.  (3) ΕΕ αριθ. L 167 της 22. 6. 1992, σ. 1.